Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն

Տ Ա Վ ՈՒ Շ Ի Մ Ա Ր Զ

**Ա Ր Ձ Ա Ն Ա Գ Ր ՈՒ Թ Յ ՈՒ Ն 4**

## Մ Ա Ր Զ Ի Խ Ո Ր Հ Ր Դ Ի Ն Ի Ս Տ Ի

27․12․2022թ․

Ք.Իջևան

**Օ Ր Ա Կ Ա Ր Գ**

**27․12.2022թ. ժ.16:00--ին կայացած ՀՀ Տավուշի մարզի խորհրդի նիստի**

**1․ Օրակարգի հաստատում**

**2․ 2022 թվականի սուբվենցիոն ծրագրերի իրականացման ընթացքի և 2023 թվականին նախատեսվող ծրագրերի մասին**

Զեկուցող՝ Գ.Հարությունյան - ՀՀ Տավուշի մարզպետարանի զարգացման ծրագրերի, զբոսաշրջության և վերլուծության բաժնի վարիչ

**3․ ՀՀ Տավուշի մարզի համայնքների 2022թ. սեփական եկամուտների կատարողականների մասին**

Զեկուցող՝ Ա.Բաբլումյան - ՀՀ Տավուշի մարզպետարանի ֆինանսական և սոցիալ-տնտեսական զարգացման վարչության պետ

**4․ ՀՀ Տավուշի մարզում 2022թ. գյուղատնտեսական մթերքների արտադրության և մթերման արդյունքների ամփոփում**

Զեկուցող` Վ․Սուքոյան – ՀՀ Տավուշի մարզպետ գյուղատնտեսության և բնապահպանության վարչության պետ

**5․ ՀՀ պետբյուջեի միջոցներով Տավուշի մարզում իրականցվող շինարարական աշխատանքների մասին**

Զեկուցող` Մ.Մելքումյան – ՀՀ Տավուշի մարզպետարանի քաղաքաշինության վարչության պետ

**6․ 2022-2023 ուսումնական տարվա 2-րդ կիսամյակի ընթացքում հանրակրթական դպրոցներում նախատեսված աշխատանքների, նոր չափորոշիչների ներդրման հետ կապված հարցերի վերաբերյալ**

Զեկուցող՝ Մ․Հարությունյան- ՀՀ Տավուշի մարզպետարանի կրթության,մշակույթի և սպորտի վարչության պետ

**7․ Այլ հարցեր**

Նիստը վարում էր ՀՀ Տավուշի մարզպետ Հայկ Ղալումյանը։

Ներկա էին մարզի խորհրդի բոլոր անդամները:

Մասնակցում էին մարզպետի տեղակալները, գլխավոր քարտուղարը, մարզպետարանի ստորաբաժանումների ղեկավարները

**2․ 2022 թվականի սուբվենցիոն ծրագրերի իրականացման ընթացքի և 2023 թվականին նախատեսվող ծրագրերի մասին**

Զեկուցող՝ Գ.Հարությունյան - ՀՀ Տավուշի մարզպետարանի զարգացման ծրագրերի, զբոսաշրջության և վերլուծության բաժնի վարիչ

Զեկուցողը նշեց , որ 2021թ. միջգերատեսչական հանձնաժողովի կողմից հաստատվել է 33 ծրագիր, որից 16-ը 2.75միլիարդ դրամ արժեքով համայնքների կողմից դրվել են մրցույթի: Նշված ծրագրերից 8-ը ավարտվել են 21 թվականին 697,3մլն.դրամ արժեքով, իսկ թվով 8 ծրագիր տարբեր պատճառներով տեղափոխվել է 2022թ, որից 6-ը արդեն ավարտվել են, իսկ 2 ծրագիր, որոնք վերաբերվում են Դիլիջանի և Բերդի ԲԲՇ-ների էներգաարդյունավետ վերանորոգմանը տեղափոխվել են 2023թ:

2022թ. Տավուշի մարզի 4 համայնքներից մարզպետարան է ներկայացվել թվով 21 սուբվենցիոն հայտ 4,7մլրդ. դրամ նախնական արժեքով:

Զեկուցողը մանրամասն անդրադարձավ ծրագրերից յուրաքանչյուրի կատարման ընթացքին։Նշվեց, որ 10 ծրագիրամբողջությամբ տեղափոխվել է 2023թ, իսկ 1 ծրագիր չի իրականացվում՝ մրցույթում մասնակից չլինելու պատճառով, որը ևս մրցույթի կդրվի 2023 թվականին:

Միջգերատեսչական հանձնաժողովին ներկայացվել և հաստատվել են 2023թ. թվով 28 սուբվենվցիոն ծրագրերի նախնական հայտերը ՝ 7,27 մլրդ դրամ ընդհանուր արժեքով։ Նշված ծրագրերը սահմանված ժամկետում ներկայացվել են համայնքներին, նախագծանախահաշվային փաստաթղթերի կազմման և ամբողջական փաթեթների ներկայացման համար: Ամբողջական փաթեթներ են ներկայացվել 17 ծրագրի մասով, ակնկալվում է ևս 2 ծրագրի փաթեթի ներկայացում , որը վերաբերվում է Հովնանյան հիմնադրամի համաֆինանսավորմանը:

**3․ ՀՀ Տավուշի մարզի համայնքների 2022թ. սեփական եկամուտների կատարողականների մասին**

Զեկուցող՝ Ա.Բաբլումյան - ՀՀ Տավուշի մարզպետարանի ֆինանսական և սոցիալ-տնտեսական զարգացման վարչության պետ

Զեկուցողը ներկայացրեց մարզի համայնքների 2022 թ. տեղական բյուջեների տարեկան նախատեսված եկամուտների հանրագումարը ՝ սույն թվականի դեկտեմբերի 26-ի դրությամբ։ Սեփական եկամուտները հավաքագրվել են 1մլրդ 414.9 մլն դրամ, կամ կատարվել է 90.9 %-ով: Ներկայացվեց սեփական եկամուտների կատարողականները՝ ըստ առանձին եկամտատեսակների։ Դեկտեմբերի 26-ի դրությամբ սեփական եկամուտների կատարողականի ուսումնասիրությունը ցույց է տվել, որ առավել վատ կատարողականը գրանցվել է գույքի վարձակալության մասով՝ 77.2 %:

Համայնքների ղեկավարներին առաջարկվեց ապահովել տեղական բյուջեով նախատեսված սեփական եկամուտների հավաքագրումը:

ՀՀ Տավուշի մարզպետարանը իր պատրաստակամությունն է հայտնում համայնքներին ցուցաբերել մեթոդական և խորհրդատվական օգնություն:

**4․ ՀՀ Տավուշի մարզում 2022թ. գյուղատնտեսական մթերքների արտադրության և մթերման արդյունքների ամփոփում**

Զեկուցող` Վ․Սուքոյան – ՀՀ Տավուշի մարզպետ գյուղատնտեսության և բնապահպանության վարչության պետ

Զեկուցողը նշեց, որ մարզի գյուղատնտեսական նշանակության հողատեսքերը ըստ հողային հաշվեկշռի կազմում են 110665,6 հա, որից՝ վարելահող -25485,3հա, բազմամյա տնկարկներ – 1981,8հա, այդ թվում՝ խաղողի այգիներ -1195,3 հա, պտղատու այգիներ- 786,5 հա,խոտհարքներ - 9400.8 հա, արոտավայրեր- 63006 հա, այլ՝ 10791,8 հա: 25485.3 հա վարելահողից 7210.7 հա-ը սահմանամերձ լինելու պատճառով չի մշակվում։2022թ.գարնանը մարզի 34 բնակավայրերում հիմնվել է 200,46 հա պտղատու այգի /թուզ, արքայանարինջ, ընկույզ, կեռաս, խնձոր, սալոր և այլն/:

Մարզպետարանի հետ համագործակցության արդյունքում ՀիմնաՏավուշ զարգացման հիմնադրամի կողմից մարզի 22 բնակավայրերի հողօգտագործողներին տրամադրվել է շուրջ 40000 հատ տարբեր պտղատեսակների տնկիներ:

Պետական աջակցության ծրագրի շրջանակներում ներկրվել և մարզի 35 բնակավայրերի 578 հողօգտագործողներին տրամադրվել է 169.9 տոննա ազոտական պարարտանյութ, որից 41.95 տոննան՝ ռուսական արտադրության: 50 կգ-անոց 1 պարկը հողօգտագործողին վաճառվել է 12000 դրամով:

Ներկայացվեց ,որ 2021թ․ համեմատ, 2022թ․ բացի խաղողից և ծխախոտից, ավելացել է մնացած մշակաբույսերի համախառն բերքը։ Մթերող և վերամշակող կազմակերպությունների կողմից մթերվել է 1203 տոննա բանջարեղեն և պտուղ-հատապտուղ՝ նախորդ տարվա 1057 տոննայի դիմաց ։ Ներկայացվեց , պետական աջակցության ծրագրի շրջանակներում , կատարված աշնանացանի վերաբերյալ տեղեկատվություն ։

Մարզում գյուղատնտեսության ոլորտի պետական օժանդակության 13 ծրագրերի իրականացման վերաբերյալ 2022թ․ ամփոփ տեղեկատվությունը կներկայացվի ՀՀ էկոնոմիկայի նախարարության կողմից վերջնական տրամադրելուց և հրապարակելուց հետո։

**5․ ՀՀ պետբյուջեի միջոցներով Տավուշի մարզում իրականցվող շինարարական աշխատանքների մասին**

Զեկուցող` Մ.Մելքումյան – ՀՀ Տավուշի մարզպետարանի քաղաքաշինության վարչության պետ

Զեկուցողը նշեց․ որ 2022թ-ին մարզում պետական բյուջեի, համայնքային բյուջեների, մասնավոր ներդրումների և այլ միջազգային ծրագրերի միջոցներով կրթու­թյան, մշա­կույթի, առողջապահության, անհատական բնակարանաշինության, սպորտի և ճանապարհաշինության բնագավառներում իրականացվել են 19 711 451,192 հազար դրամի կապիտալ ներ­դրում­ներ:

2022թ. սուբվենցիայի ծրագրերով նախատեսվել է իրականացնել 2 536 ,2 մլն

դրամի շինարարական աշխատանքներ, որից իրականացվել է 2128,3 մլն դրամի` այդ թվում

- 11 բնակարանաշինական 383,3 մլն դրամ

-1 ճանապարաշինություն 427,7 մլն.դրամ

- 2 ջրագիծ 1042,2 մլն դրամ

- 1 բնակավայրերի լուսավորություն 275,1 մլն դրամ

ԲԲՇ-ի ընդհանուր օգտագործման տարածքների վերանորոգում էներգաարդյունավետության արդիականացման աշխատանքները կավարտվեն 2023թ։

**6․ 2022-2023 ուսումնական տարվա 2-րդ կիսամյակի ընթացքում հանրակրթական դպրոցներում նախատեսված աշխատանքների, նոր չափորոշիչների ներդրման հետ կապված հարցերի վերաբերյալ**

Զեկուցող՝ Մ․Հարությունյան- ՀՀ Տավուշի մարզպետարանի կրթության,մշակույթի և սպորտի վարչության պետ

Զեկուցողը ներկայացրեց , որ 2022-2023 ուսումնական տարում մարզպետարանի ենթակայության 76 դպրոցում սովորում է 15873 աշակերտ, դասարանների թիվը 966 է: Ավագ դպրոցներում սովորում է 940 աշակերտ:

2022 թվականի ընթացքում Տավուշի մարզի պետական հանրակրթական դպրոցների 2-րդ,3-րդ, 5-8-րդ և 10-11-րդ դասարաններում շարունակվում է առարկայական նոր չափորոշիչների ու ծրագրերի փորձարկումը:

Հանրակրթության պետական նոր չափորոշչում առանձնահատուկ շեշտադրում ունի բնագիտա-մաթեմատիկական առարկաների կրթության որակի բարձրացումը, որի շրջանակում մարզի բոլոր դպրոցներն ապահովվել են անհրաժեշտ լաբորատոր սարքավորումներով և գույքով, որը թույլ կտա այդ առարկաների ուսուցումը դարձնել իրապես փորձարարական:

Խոսվեց , 2022 թվականին ԱՅԲ-Ի և Կրթության զարգացման նորարարությունների ազգային կենտրոնի կողմից՝ առարկայական նոր չափորոշիչների ու կրթական ծրագրերի շրջանակներում, ուսուցիչների վերապատրաստումների և կամավոր ատեստավորումների գործընթացի վերաբերյալ /ատեստավորել է Տավուշի մարզի հանրակրթական ուսումնական հաստատությունների 809 ուսուցիչ/ ։

2022-2023 ուսումնական տարում Տավուշի մարզում գործող նախադպրոցական ուսումնական հաստատություններն անցել են համընդհանուր ներառական կրթության։

Նշվեց, որ ս/թ հոկտեմբերին ,,Տավուշի տարածաշրջանային պետական քոլեջ,,-ը վերակազմակերպվել է «Տավուշի Պատրիկ Տէվէճեան տարածաշրջանային քոլեջ» հիմնադրամի՝ գործնական ուսուցման կենտրոնի ֆրանսիական մոդելի կիրառմամբ:

Նաև գործնական քայլեր են արվել Իջևան քաղաքում Թումո տուփ տեղադրելու ուղղությամբ:

**7․ Այլ հարցեր**

ՄԱՐԶՊԵՏ Հ․ ՂԱԼՈՒՄՅԱՆ

